21.3.2023
FI
Euroopan unionin virallinen lehti
C 105/17
3.
Vahvistusoppiminen.
Tällä alalla kaikki tutkimus, jossa voidaan soveltaa vahvistusoppimisjärjestelmää kahdessa edellisessä osiossa kuvattuihin järjestelmiin.
Etusijalle asetetaan tutkimusehdotukset, jotka koskevat teollis- ja tekijänoikeuksiin sovellettavaa uutta teknologiaa, kuten tekoälyä (esim. koneoppiminen, data-analytiikka), mukaan lukien teknologian demonstrointi asiaankuuluvassa ympäristössä, prototyyppien kehittäminen ja järjestelmätason demonstrointi.
Tutkimusten tulisi keskittyä ensisijaisesti tavaramerkkeihin ja malleihin liittyviin aiheisiin.
Kuitenkin myös muut aiheet, kuten maantieteelliset merkinnät, pk-yritykset, asiakaslähtöiset lähestymistavat tai teollis- ja tekijänoikeuksiin liittyvä koulutus ja kasvatus, voivat kuulua tutkimuksen piiriin.
VASTUUVAPAUSLAUSEKE: Sekä osa-alueen 1 että osa-alueen 2 osalta kaikkien tutkimus- tai hankepyyntöjen on liityttävä vähintään yhteen edellä mainituista kolmesta yleisestä alasta.
EUIPO tekee lopullisen valinnan sen kannalta kiinnostavimmista aiheista (vaikka ne liittyisivät vain yhteen kolmesta alasta).
Kunkin ehdotuksen arviointi perustuu objektiivisiin, avoimiin ja vakiomuotoisiin ennalta määriteltyihin kriteereihin (esim. ehdotuksen laatu, ehdokkaiden valmiudet, odotetut vaikutukset, talousarvioehdotuksen uskottavuus), jotka määritellään alla osassa 2.
Huomioon otetaan hankkeet, joilla on suurin merkitys viraston kannalta.
Tähän kuuluvat esimerkiksi hankkeet, jotka tuottavat olennaista empiiristä näyttöä politiikan ja liike-elämän päätöksentekijöille, erilaiset teollis- ja tekijänoi­ keuksiin keskittyvät hankkeet tai dataan liittyvät aloitteet sekä pk-yritysohjelmaan liittyvät hankkeet.
Lisätietoja on hakuohjeiden I luvussa.
2.
Tukikelpoisuus
2.1.
Tukikelpoiset hakijat Tämä ehdotuspyyntö on avoin ainoastaan EU:n 27 jäsenvaltiossa sijaitsevien yliopistojen tai (julkisten tai yksityisten) tutkimuslaitosten tutkijoille.
Tutkijat voivat osallistua ohjelmaan kansalaisuudestaan riippumatta (heidän asuinpaikkansa on kuitenkin oltava EU:ssa).
Tutkijat voivat olla väitöskirjatutkijoita, tohtorintutkinnon suorittaneita tutkijoita, tiedekunnan henkilöstöä tai muita akateemisia tutkijoita.
Hakemuksen voi jättää yksi hakija tai useampi hakija.
Vain yksi ehdotus tutkijaa ja ehdotuspyyntöä kohti arvioidaan.
Julkisyhteisöt, jotka saavat EUIPOn varoja tai tukea muiden rahoitustoimenpiteiden kautta, kuten yhteistyöohjelmista, tai joilla pyritään saavuttamaan samat tavoitteet kuin tässä ehdotuspyynnössä, eivät voi osallistua tähän ehdotuspyyntöön (esim. kansalliset ja alueelliset teollis- ja tekijänoikeusvirastot tai kansainväliset järjestöt). 2.2.
Tukikelpoiset toimet Tutkimukset teollis- ja tekijänoikeuksiin sekä tietotekniikkaan liittyvistä aiheista, sellaisina kuin ne on määritelty ehdotuspyynnön aihekuvauksessa.
Hankkeiden enimmäiskesto on 12 kuukautta avustussopimuksen allekirjoittamisesta.
Lisätietoja on hakuohjeiden II luvussa.
3.
Poissulkemis- ja valintaperusteet Hakijaa ei saa koskea mikään sellainen unionin yleiseen talousarvioon sovellettavista varainhoitosäännöistä annetussa asetuksessa määritelty tilanne, joka estäisi hakijan osallistumisen ja/tai tuen myöntämisen sille.
Hakijoilla on oltava taloudelliset ja toiminnalliset valmiudet suorittaa ehdotetut toimet.
Hakijoita pyydetään katsomaan hakuohjeiden II luvusta lisätietoja toimitettavista liiteasiakirjoista.
4.
Myöntämisperusteet Tukikelpoisten ehdotusten arviointi- ja myöntämisperusteet kohdennetaan (enimmäispistemäärä on 100 pistettä) seuraavan painotuksen mukaisesti: